stanford-oval/wikipedia huggingface dataset:
גור ואוח
דמויות > דמויות משנה

גוגו-הטוויל (עונה ראשונה): דמות שאינה נראית בסדרה. מכונה "טוויל" (כינוי לאדם גבוה ושמן). זללן. מוכן לעשות הכל בשביל אוכל כשגור ואוח מתקשרים אליו תמיד שואל מה יש לאכול ומדבר בפה מלא. אוהב מאוד לאכול שניצל עם פירה.
פומית קפוטו (עונה ראשונה): דמות שאינה נראית בסדרה. השכנה של גור ואוח. מרבה לצעוק על גור ואוח אחרי שהם מרעישים לה ומפריעים את מנוחתה.
גדעון כץ (עונה ראשונה): הילד הכי מופנם בכיתה אשר רק הוזכר בתוכנית ולא נראה או נשמע. בהמשך מתגלה שטלי הוד כתבה ביומן שלה שהיא מאוהבת בו.
עודד מנשה (עונה ראשונה ושנייה): דמות שאינה נראית בסדרה. כוכב הילדים אליו גור ואוח מתקשרים כשהם נמצאים בצרה. לא מדובר בעודד מנשה האמיתי, ואת קולו מדבב גיל קפטן.
רווית "משקפופקה": ילדה בכיתתם של גור ואוח. על אף שלא נראתה הוזכרה דמותה בשני פרקים בעונה הראשונה, ופרק אחד בשנייה. משקפופקה היא הבת של המורה לימונה, אף שבמהלך הסדרה נולדת למורה לימונה עוד בת. מאוהבת בגור.
גודיק (שמוליק כהן) (עונה שנייה): אחיו הקטן של גור. הוריהם של גור וגודיק אוהבים רק את גודיק ונותנים לו את כל מה שהוא רוצה. לכן גודיק מציק הרבה לגור ולהוריו לא אכפת. גודיק מכור למֵקְעָמוֹס (מסעדת המבורגרים, פארודיה על מקדונלד'ס) ולכן הוא ענק.
פניה "לייב'לה" מליחי (גיל קפטן | עונה שנייה): אמו של מליחי. אשה מרשעת שמדברת מתוך תמונה מצוירת. מדברת בעברית קלוקלת. נוהגת לכנות את בנה "מליחיגול".
אשא - אמא של אוח (אביעד בנטוב | עונות 2-3): אמו של אוח, שמאוחר יותר כאשר הצטרפה לעונתה החמישית של התוכנית בלאגן קיבלה את השם אש"א (ראשי התיבות של אמא של אוח) בספיישל "מי גנב את הגפילטע פיש?". אש"א היא קמצנית בצורה בלתי רגילה, והיא מעוותת מילים לעיתים קרובות.
סבתא בתיה (אודי גוטשלק): סבתא של גור. איטרת יד ימינה. נודניקית. מנגנת באקורדיון. חברה של פניה לייב'לה מליחי. השתתפה גם בספיישל "מי גנב את הגפילטע פיש" בתוכנית "בלאגן" מנגנת רק בשורה הראשונה של פזמון של שירים באקורדיון שלה.
אווה פון שמידט (אילן פלד | עונות 2-3): מורה בבית הספר של גור ואוח. מופיעה לראשונה בפרק "לימונה בחופשת לידה" בו היא מגיעה כמורה מחליפה, ומתבררת כאכזרית במיוחד. אלימה וכוחנית. סוהרת לשעבר.
מנהל בית הספר (דודו ניב | עונה שלישית): מנהל בית ספרם של גור ואוח.
הרצליה בובליל (מיטל סלקמון | עונה שלישית): המורה ללשון בכיתת המעוכבים. נתקעה בארון הבית ספרי 20 שנה עד שגור ואוח מצאו אותה.
פוקי הגאון החנון (אלי גלפרין | עונה שלישית): ילד חנון בכיתתם של גור ואוח.
אפי האפופה (מיטל סלקמון | עונה שלישית): ילדה בכיתתם של גור ואוח.
ראו גם

הקלמרים
הערות שוליים

↑  רותה קופפר, מה יראו הילדים בטלוויזיה בפורים?, באתר הארץ, 10 במרץ 2009
↑   מי צ'יקלף את המצ'קלפים המקוריים?, באתר חדשות 13 (לשעבר ערוץ עשר), 19 במרץ 2014
↑  גור ואוח עונה 2 - הכל צ'יקלופים (מאחורי הקלעים), נבדק ב-2021-09-10
↑  חברת דואר ישראל באמצעות השירות הבולאי ובשיתוף ערוץ ג'טיקס משיקים "מארז קורע- בול בשבילך", הכולל גיליון בולים עם 12 דמויות ג'טיקס, DVD מעוצב של צמד הבדרנים "גור ואוח" וגלויה המאפשרת לילדים ברחבי הארץ להיות מאחורי הקלעים של התוכנית האהובה
סינמטק שדרות

| --- | --- |

 מידע כללי
 סוג:  סינמטק, בית קולנוע 
 מיקום:  שדרות 
 מדינה:  ישראל 
 הקמה ובנייה
 תקופת הבנייה:  ?–1999
 תאריך פתיחה רשמי:  1999 
 
 קואורדינטות:  31°31′28″N 34°35′48″E﻿ / ﻿31.524527777778°N 34.596555555556°E﻿ / 31.524527777778; 34.596555555556
 www.sderot-cin.org.il
  מפת מיקום  מפה דינמית   (למפת מערב הנגב מוגדלת) סינמטק שדרות (למפת מערב הנגב רגילה) סינמטק שדרות (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סינמטק שדרות (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סינמטק שדרות   he סינמטק שדרותhe סינמטק שדרותמפת  __ שדרות [‌למפה דינמית של השפלה וסביבותיה‌]מכל הכיוונים: __ מועצה אזורית שער הנגב כ-1 ק"מ ממערב: רצועת עזה tabBackground:;tabBorder:#aaa;defaultTab:0;
 
סינמטק שדרות הוא סינמטק (ארכיון סרטים) הפועל בשדרות החל מדצמבר 1999.
הסינמטק הוקם בשיתוף עם המכללה האקדמית ספיר בזכות פרופסור חיים בראשית, מי שעמד בראש הביה"ס לתקשורת וקולנוע במכללה ובעזרתו של אלי מויאל, ראש עיריית שדרות.
בבניין הסינמטק שני אולמות קולנוע להקרנת סרטי קולנוע, המכילים כ-400 מקומות ישיבה.
בין כל מפעליו של הסינמטק, פסטיבל קולנוע דרום, שבו מוקרנים סרטים מרחבי העולם, סרטים מישראל וכן סרטי הגמר של בוגרי החוג לקולנוע במכללה האקדמית ספיר.
בחזון הקמתו של הסינמטק עמד פרופ' חיים בראשית, מי שעמד בראש בית הספר לתקשורת קולנוע במכללה האקדמית ספיר בשיתוף עם ראש עיריית שדרות, עו"ד אלי מויאל.
סינמטק שדרות הוא המוסד החינוכי-תרבותי לקולנוע הראשון בדרום. סינמטק שדרות הוקם במטרה לעלות לסדר היום הציבורי את חיי התרבות של אוכלוסיית הדרום ובמטרה לצמצם הפער שבין המרכז לפריפריה.
בהגדרתו, סינמטק הוא מוסד המחנך לאהבת הקולנוע. סינמטק שדרות מאפשר לכל דורש באשר הוא ליהנות מפעילויות הסינמטק, ללא קשר למצבו הכלכלי-חברתי. אחת ממטרותיו העיקריות היא קידום הקולנוע הישראלי על כל גווניו: פסטיבלים, ימי עיון, הקרנות מיוחדות, מפגשי יוצרים, אירועי תרבות ומוזיקה, השתלמויות וסדנאות.
ייחודו של הסינמטק בכך שהוא חושף בפני קהל צופיו כל יצירה ישראלית/זרה, דוקומנטרית/עלילתית, ניסיונית/סטודנטיאלית, בליווי מיטב היוצרים אשר מעלים על סדר היום החברתי את השיח הציבורי בשפה הקולנועית.
הסינמטק פעיל שבעה ימים בשבוע, בין שלוש לשש הקרנות בכל יום.
תאונת הדרכים בטבריה

| --- | --- |

מראה בכביש 77, שבו התרחשה התאונה
 תאריך:  22 במאי 2012 
 מיקום:  כביש 77 
 גורם:  כשל טכני 
 קואורדינטות:  32°47′59″N 35°31′07″E﻿ / ﻿32.799722222222°N 35.518611111111°E﻿ / 32.799722222222; 35.518611111111
 הרוגים:  8 
 פצועים:  1 
  (למפת הגליל העליון מוגדלת) תאונת הדרכים בטבריה(למפת הגליל העליון רגילה) תאונת הדרכים בטבריה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תאונת הדרכים בטבריה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תאונת הדרכים בטבריה
 
תאונת הדרכים בטבריה התרחשה ב-22 במאי 2012. מכונית ובה תשעה בני משפחה גרעינית אחת, משפחת אטיאס - הידרדרה לתהום במהלך נסיעה בכביש הכניסה המערבי התלול לטבריה, לאחר שבלמיה הפסיקו לפעול. בתאונה נספו שמונה מבני המשפחה, הורים וששת ילדיהם. רק אחת מבנות המשפחה ניצלה.
התאונה

התאונה אירעה בכביש 77 בשעה 01:17 לפנות בוקר. בני המשפחה נסעו במכוניתם מדגם מיצובישי גרנדיס (אנ') בכביש ממערב למזרח בכיוון אל טבריה. בתחילת הירידה בכביש אל הכנרת הרגיש אבי המשפחה שנהג במכונית שבלמיה אינם פועלים ומהירותה גוברת והולכת. הוא התקשר בטלפון למשטרה וביקש את עזרתה. ניידת נשלחה לכיוונם אך לא הספיקה להגיע בטרם אירעה התאונה.
ארבע דקות לאחר תחילת השיחה הטלפונית הגיעה מהירות המכונית ל-130 קילומטר לשעה. בעיקול חד של הכביש עברה המכונית מחמת המהירות הרבה מעל גדר ההפרדה שמעברה השני היו הנתיבים הנגדיים. היא פרצה את גדר הבטיחות בשולי הכביש מעברו הנגדי, הדרדרה במדרון שמעבר לגדר ופגעה בסלעים. שם נעצרה תנועתה והיא עלתה באש. רעשי התאונה נשמעו בקו הטלפון שבין המכונית למוקד המשטרה, שנשאר פתוח.
רק ילדה אחת הצליחה להיחלץ מהמכונית כשהיא פצועה. יתר יושביה נלכדו בה ונהרגו – ההורים, בני 42, ושישה ילדים מגיל 4 ועד 17.
שמונת הנספים הובאו לקבורה בצפת.
בעקבות התאונה

ביוני 2012 נתרמו לארגון "איחוד הצלה" שני אופנועים על שם ההורים שנספו בתאונה.
עקב חומרת התאונה מינו משרד התחבורה והרשות הלאומית לבטיחות בדרכים ועדה מקצועית לחקירת נסיבותיה. חוקרי תאונות דרכים של משטרת ישראל וחוקרים מטעם הטכניון שחזרו את נסיעת המכונית פעמים אחדות, בניסיון לגלות את הגורם לתאונה. באוגוסט 2013 פורסם דו"ח חקירת התאונה, ולפיו לא נמצאה עדות לפגם בדגם המכונית שגרם להאצה הבלתי נשלטת של הרכב, אך נמצא כי שימוש ממושך בבלמים, גרם לכשל מוחלט שלהם עקב שחיקה, חימום והתפוררות של הרפידות.
בפברואר 2015 אושרה פשרה בין הילדה שניצלה ובין חברת הביטוח "שומרה", לפיה הילדה תקבל פיצוי בסך 4.5 מיליון ש"ח.
הערות שוליים

↑  אלי בן דוד, שנה לטרגדיה • משפחה וחברים עלו לקברי משפחת אטיאס, חדשות JDN, ‏9 במאי 2013.
↑  אתי דור-נחום, נרכשו אופנועי הצלה ע"ש ההורים שנספו בתאונה, באתר mynet‏ העמק, 21 ביוני 2012
↑  קובי ליאני‏, מה גרם לתאונה שקטלה את חיי שמונת בני משפחת אטיאס?, באתר וואלה, 26 ביוני 2012
↑  חקירה טכנית של תאונת דרכים מתאריך 22/05/2012 בכביש מספר 77, מכון המתכות הישראלי, אוקטובר 2012
↑  פורסם דו"ח תאונת משפחת אטיאס: "האצה בלתי נשלטת", באתר בחדרי חרדים, 25 באוגוסט 2013
↑  נעמה כהן פרידמן, 4.5 מיליון ש' לניצולה מתאונה שקטלה משפחה, באתר ynet, 18 בפברואר 2015
ג'ורג'יה קינג

| --- | --- |

ג'ורג'יה קינג
 לידה:  18 בנובמבר 1986 (בת 38) אדינבורו, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2006 
 מקום לימודים:  בית ספר אקסטר 
 פרופיל ב-IMDb
 
ג'ורג'יה מיי קינג (באנגלית: Georgia May King; נולדה ב-18 בנובמבר 1986) היא שחקנית סקוטית.
ביוגרפיה

קינג נולדה באדינבורו, סקוטלנד. היא בתם של השחקן ג'ונתן הייד ושל זמרת האופרה איזבל ביוקנן (אנ') היא למדה בבית הספר אקסטר.
קינג התחילה להופיע כשחקנית כשהייתה בת 18 כאשר במקביל עבדה בחנות. התפקיד המקצועי הראשון בו זכתה היה בדמות רוזמונד אוליבר במיני-סדרה "ג'יין אייר". קינג כמעט ולא השתתפה בסדרה בעקבות קרע בתוספתן. הסוכן שלה אמר למפיקים שייקח לה לפחות 10 ימים כדי להתאושש מהניתוח, וכבר לוהקה שחקנית אחרת לתפקיד. אבל היא התאוששה בזמן וקיבלה את אישור רפואי להשתתף בצילומים.
קינג מוכרת מתפקידה כגולדי, אם פונדקאית, בסיטקום האמריקאי "The New Normal". בשנת 2008 שיחקה בתפקיד הארייט בנטלי בדרמת הנעורים "ילדת פרא" בכיכובה של אמה רוברטס.
בשנת 2009 שיחקה בתפקיד סופי בסרט הבריטי "Tormented". עוד ב-2009 זכתה קינג בשבחי הביקורת על הופעתה בתפקיד ויקטוריה המניפולטיבית בסרט "טאנר הול".
מאוקטובר ועד נובמבר 2010 שיחקה קינג במחזה "One Night in November" בתיאטרון בלגרד בקובנטרי.
בשנת 2011 שיחקה לצד פליסיטי ג'ונס בקומדיה הרומנטית "מסלול לאהבה" של הבמאי פיל טרייל. ב-2011 השתתפה בסרט "Chalet Girl". בסדרת הטלוויזיה "מרלין" של ה-BBC שיחקה בפרק "The Changeling" בעונה השלישית בתפקיד הנסיכה אלנה.
היא כיכבה בקומדיית האימה "Cockneys vs Zombies" בתפקיד בת ערובה בשוד בנק המנסה להימלט בלונדון השורצת זומבים. בסרט שיצא לאקרנים ב-2012 מככבים עוד מישל ריאן, רסמוס הרדיקר וג'ק דולן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | ילדת פרא | הארייט |  |
| 2008 | הדוכסית | ליידי טיזל |  |
| 2009 | The Academy | קלואי |  |
| 2009 | מעונה | סופי |  |
| 2009 | בנות טאנר הול | ויקטוריה |  |
| 2009 | St Trinian's 2: The Legend of Fritton's Gold | ג'ולייט |  |
| 2009 | The Academy Part 2: First Impressions | קליאו |  |
| 2010 | Burke and Hare | אמה |  |
| 2011 | Chalet Girl | ג'ולס |  |
| 2011 | יום אחד | סוקי מדוז |  |
| 2012 | Eliminate: Archie Cookson | לוסי |  |
| 2012 | Cockneys vs Zombies | אמה |  |
| 2012 | למצוא את מר דרסי | ליידי אמיליה הרטרייט |  |
| 2015 | הרוג את חבריך | רבּקה |  |
| 2018 | Parallel | לינה |  |
| 2020 | First One In | בובי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | ג'יין אייר | רוזמונד אוליבר |  |
| 2007 | The History of Mr Polly | כריסטבל |  |
| 2007 | הצל בצפון | ליידי מרי |  |
| 2008 | דוריט הקטנה | פט מיגלס / גוואן | 9 פרקים |
| 2009 | Plus One | אסטריד | בפרק "One Love" |
| 2009 | Free Agents | ג'ודי | פרק אחד |
| 2009 | Off the Hook |  | 3 פרקים |
| 2010 | פוארו | פרנסס דרייק | בפרק "Hallowe'en Party" |
| 2010 | מרלין | הנסיכה אלנה | בפרק "The Changeling" |
| 2011 | Sugartown | כרמן | 3 פרקים |
| 2011 | Felix and Murdo | ויני | בפרק "Christmas Special" |
| 2012 | סינבד | רויסין | בפרק "הסירנה" |
| 2012 | סקינס | קלרה | בפרק "Finale" |
| 2012–2013 | הנורמלים החדשים (אנ') | גולדי קלמונס | תפקיד ראשי; 22 פרקים |
| 2015 | מרושעות | ג'ס | פרק אחד |
| 2016–2017 | סגני המנהל | אמנדה סנוגראס | 17 פרקים |
| 2020 | Devs | ליאן | 4 פרקים |
הערות שוליים

↑  Gordon, Amanda - Out & About: RSC Goes Brooklyn Even Bigger Than BAM, The New York Sun (10 October 2007)
↑  "YOUR HANDS Short Film: Kickstarter". Kickstarter.com. נבדק ב-2013-08-11.
↑  Jane Eyre: Who's Who, PBS
↑  Santer, Diederick - Jane Eyre: Behind The Scenes Production Diary, BBC (May 2006)
↑  "Merlin Forums: Series 2 & 3 Spoilers Thread". tv.com. נבדק ב-2012-02-29.
↑  "New Photos and Synopsis from Cockneys vs Zombies". dailydead.com. נבדק ב-2012-02-29.
| --- | --- |
בקרת זהויות :  GND: 1100189807  ISNI: 0000 0001 3382 4186  LCCN: no2012064337  SUDOC: 231454236  VIAF: 250576237   WorldCat (עם VIAF): 250576237
בחורים

ערך זה עוסק ביישוב יהודי בתקופת המקרא. אם התכוונתם למין הזכרי, ראו .
בחורים היה יישוב יהודי בתקופת המקרא. היישוב היה ממוקם מזרחית לירושלים, בנחלת שבט בנימין. היישוב נזכר במקרא מספר פעמים. הפעם הראשונה שהיישוב בחורים מוזכר היא כשפלטי בן ליש מלווה את אשתו מיכל עד בחורים כשהיא מוחזרת לדוד על ידי אבנר בן נר על פי בקשת דוד (ספר שמואל ב', פרק ג', פסוק ט"ו).
הפעם השנייה שהיישוב בחורים מוזכר במקרא היא כשדוד המלך עוזב את ירושלים לכיוון מזרח עקב מרד אבשלום (ספר שמואל ב', פרק ט"ז, פסוק ה'). בבחורים נתקלים דוד ופמלייתו בשמעי בן גרא אשר מקלל ומשפיל את דוד בצורה חריפה. בחורים גם נזכרת שני פרקים לאחר מכן כמקום בו מסתתרים אחימעץ בן צדוק ויהונתן בן אביתר בבורחם מפני אנשיו של אבשלום.
ברשימת גיבורי דוד נזכר עַזְמָוֶת הַבַּרְחֻמִי (שמואל ב', כ"ג, ל"א) או הַבַּחֲרוּמִי (במקבילה בדברי הימים א', י"א, ל"ג), כלומר איש בחורים.
מקומו המדויק של היישוב בחורים

זיהוי בחורים בימינו אינו ודאי. ידוע לנו שהיא בנחלת שבט בנימין וכן ידוע שהיא ממוקמת מזרחית לירושלים ודרומית למקום ששמו גלים אך בכל אלו אין די. התרגום יונתן במקורות שצוינו לעיל על ספרי הנביאים מתרגם את השם בחורים כ"עלימת". הרד"ק הבחין בשינוי בתרגום בין בחורים לעלימת וכתב על כך בפירושו לשמואל ב', ג', ט"ז:
ובחורים הוא שם מקום בארץ בנימין כמו שמעי בן גרא הימיני מבחורים. ות"י עלמת ועלמת ובחורים עניין אחד וכן נזכר זה המקום בספר יהושע עלמין ובדברי הימים עלמות. ואפשר שנקרא כן על שם אדם הנקרא עלמת בן יערה משבט בנימין ולו הייתה העיר הזאת.
הזיהוי המקובל לעלמון/עלמת הוא בח'רבת עלמית המצויה במזרח ענתות.
משה גרסיאל הציע לזהות את בחורים עם האתר ראס ח'רובה הנמצא 3 ק"מ צפונית מהר הצופים, מעט לפני ענתות. לדבריו, השם הערבי שימר בשיכול עיצורים את השורש בח"ר.
זיהוי קדום אף יותר נעשה על ידי אנטונינוס פלקנטינוס אשר מיקם את בחורים (Baorin[דרוש מקור] בלשונו) כשני מילים (שלושה קילומטר) ממזרח לירושלים. האנציקלופדיה המקראית ממקמת את בחורים על רכס הר הזיתים במקום הקרוי "ראס א תמים". זיהוי אחר של בחורים, אך עדיין באותו אזור, הוא באבו דיס.
הערות שוליים

↑  זאב וילנאי, אנציקלופדיה אריאל, כרך א, עמ' 572-573.
↑  משה גרסיאל, ראשית המלוכה בישראל: עיונים בספר שמואל, כרך 4, עמ' 152
ראס א-תְּמִים - גבעה נישאת ממזרח למנהרות הר הצופים, אשר יש המציעים לזהות אותה עם בַּחֻרִים המקראית
אוליביה ויילד

| --- | --- |

ויילד, 2019
 לידה:  10 במרץ 1984 (בת 40) ניו יורק, ניו יורק, ארצות הברית 
 שם במה:  Olivia Wilde 
 שם לידה:  Olivia Jane Cockburn 
 מדינה:  ארצות הברית ארצות הברית
 תקופת הפעילות:  מ-2003 
 עיסוק:  שחקנית ובמאית
 מקום לימודים:  אקדמיית פיליפס  Georgetown Day School 
 בן או בת זוג:  טאו רוספולי (7 ביוני 2003–29 בספטמבר 2011)  ג'ייסון סודייקיס (2011–2020)  הארי סטיילס (ינואר 2021–נובמבר 2022) 
 מספר צאצאים:  2 
 http://olivia-wilde.org
 פרופיל ב-IMDb
 
ויילד, 2010
אוליביה ויילד (באנגלית: Olivia Wilde; נולדה ב-10 במרץ 1984) היא שחקנית, דוגמנית ובמאית קולנוע אמריקאית.
ילדותה ונעוריה

ויילד נולדה בשם אוליביה ג'יין קוקברן (Olivia Jane Cockburn) בניו יורק שבארצות הברית. הוריה הם לזלי (לבית רדליך) קוברן, מפיקת תוכנית הטלוויזיה "60 דקות" ועיתונאית אמריקאית, ואנדרו קוברן, עיתונאי שנולד בלונדון וגדל באירלנד. דודיה, אלכסנדר קוברן ופטריק קוברן, היו עיתונאים, ואחותה הגדולה, קלואי קוברן, היא עורכת דין לזכויות אזרח בניו יורק; דודתה, שרה קאדוול, הייתה סופרת, וסבה מצד אביה, קלוד קוברן, היה סופר ועיתונאי.
ויילד סיפרה כי כתוצאה ממקצועם של הוריה, יש לה "נטייה חזקה לעיתונות", וכי היא "מאוד ביקורתית ואנליטית". שני הוריה היו בולטים בסצנה החברתית בוושינגטון, והנחו אירועים חגיגיים רבים. לדברי אוליביה, היא רצתה להיות שחקנית כבר מגיל שנתיים. היא ומשפחתה גרו לזמן קצר בגילפורד, ורמונט. היא סיימה לימודיה בתיכון בוושינגטון, וכן לימודיה באקדמיית פיליפס במסצ'וסטס בשנת 2002. למדה משחק בבית ספר למשחק בדבלין, אירלנד.
קריירה > בימוי והפקה

בהשפעת הוריה, עיתונאים ויוצרי סרטים דוקומנטריים זוכי פרסים, הפיקה מספר סרטים דוקומנטריים. הסרט הדוקומנטרי האחרון שיצרה, "האיש שנולד מחדש" (2015), עוקב אחר התפרצות האבולה במערב אפריקה. הסרט זכה בפרס "הסרט הדוקומנטרי הקצר הטוב ביותר" בפסטיבל הסרטים טרייבקה. ויילד לקחה חלק הפקתי בסרטים דוקומנטריים נוספים: "The Rider and the Storm", העוקב אחר חייו של טימי ברנן, שאיבד את כל רכושו בעקבות סופת הוריקן; "Baseball in the Time of Cholera", החוקר את מגפת הכולרה בהאיטי שפרצה ב-2010 ו-"Sun City Picture House", העוקב אחר קהילה בהאיטי הנלחמת כדי לבנות קולנוע לאחר רעידת האדמה בהאיטי בשנת 2010.
בהמשך להתעסקותה בעולם הדוקו, לקחה חלק בסדרה הדוקומנטרית של רשת "PBS",‏ "Half the Sky", שבוססה על ספרם של ניקולס כריסטוף ושריל וודון בעל אותו השם. הסדרה עוקבת אחר ויילד החוקרת את חייהן של הנשים בניירובי, קניה.
ב-2016 ביימה וידאו קליפ ללהקה "אדוארד שארפ אנד דה מגנטיק זירוס" יחד עם צלמת הקולנוע ריד מורנו. כמו כן ביימה את הקליפ של "רד הוט צ'ילי פפרס" לשירם "Dark Necessities", מתוך האלבום "The Getaway", ובספטמבר כיכבה בקליפ של קולמן הל לשירו "Fireproof".
בשנת 2019 ביימה ויילד את סרטה הראשון, "חורשות את הלילה", קומדיה בכיכובן של ביני פלדסטין וקייטלין דיוור. הסרט יצא לאקרנים בארצות הברית ב-24 במאי אותה שנה.
בשנת 2020 ביימה סרט קצר בשם "Woke Up" בכיכובה של מרגרט קוואלי. בספטמבר 2022 יצא סרטה העלילתי השני כבמאית, "אל תדאגי יקירתי", מותחן פסיכולוגי אודות עקרת בית בשנות החמישים, בכיכובם של פלורנס פיו, הארי סטיילס, כריס פיין וקיקי ליין.
חיים אישיים

לוויילד אזרחות כפולה, בארצות הברית ובאירלנד. היא שאבה את שם הבמה שלה, "ויילד", מהמחבר האירי אוסקר ויילד, כששינתה אותו כבר בהיותה בתיכון, כאות כבוד לסופרים רבים במשפחתה שהשתמשו בשם עט.
ויילד היא פסקטריאנית ובשלב מסוים אף הייתה צמחונית וטבעונית. היא נבחרה על ידי ארגון "אנשים למען יחס מוסרי לבעלי חיים" כ"סלבריטאית הצמחונית הסקסית ביותר".
חיים אישיים > מערכות יחסים

ב-7 ביוני 2003 נישאה ויילד לטאו רוספולי, יוצר סרטים דוקומנטריים איטלקי-אמריקאי, נגן גיטרת פלמנקו ובנו של אלסנדרו רוספולי, נסיך סרווטרי ה-9, בוושינגטון, וירג'יניה, בטקס חתונה עם מספר עדים מצומצם שהתקיים באוטובוס בית-ספר, כשהייתה רק בת 19. באחד הראיונות טענה כי בחרו לקיים את הטקס במקום זה מכיוון שזהו המקום היחיד בו יכלו להיות לגמרי לבד, שכן נישואיהם היו סודיים באותו זמן. ב-8 בפברואר 2011 הודיעו השניים על פרידתם, וב-3 במרץ הגישה ויילד בקשה לגירושין בלוס אנג'לס, בשל "פערים שאינם ניתנים לגישור". תהליך הגירושים הושלם ב-29 בספטמבר 2011.
בנובמבר 2011 החלה לצאת עם השחקן והקומיקאי ג'ייסון סודייקיס וב-2013 הם התארסו. ב-23 באפריל 2014 נולד בנם אוטיס וב-11 באוקטובר 2016 נולדה בתם דייזי. בנובמבר 2020 הם נפרדו. בין ינואר 2021 לנובמבר 2022 הייתה במערכת יחסים עם הזמר הארי סטיילס.
חיים אישיים > אקטיביזם פוליטי

חברה בארגון "אומנים למען שלום וצדק" המספק שירותי חינוך ובריאות בהאיטי, וכן ב"איגוד האמריקאי לחירויות אזרחיות" של דרום קליפורניה. בעבר תמכה בארגון הנוער "18 in '08", כשהשתתפה בתשדיר השירות שלהם ששודר לראשונה ב-30 ביוני 2008. באותה שנה השתתפה לצד ג'סטין לונג ולצד עמיתה מהאוס קאל פן במסע הבחירות של מתמודד המפלגה הדמוקרטית, ברק אובמה. בשנת 2015 השתתפה בקמפיין למען מתמודדת המפלגה הדמוקרטית לנשיאות, הילרי קלינטון.
היא הופיעה בפרויקט למען הכנסת מודעות בנושא העוני העולמי, וקבלה שבחים מה-"Coalition of Immokalee Workers", איגוד של עובדים חקלאיים, בעקבות תמיכתה בפרויקט מזון הוגן.
ב-2013 הופיעה בקמפיין של "גוצ'י", "קריאה לשינוי", שנועד לגייס כספים ולעורר מודעות בנושא סוגיות עמן מתמודדות נשים בנושאי חינוך, בריאות וצדק.
ויילד פעילה בחברת המדיה "RYOT".
ב-21 במרץ 2016 כיכבה בקמפיין של מודעות השירות הציבורי למען היום הבינ"ל לתסמונת דאון לצד אישה צעירה בת 19 עם תסמונת דאון.
באוקטובר 2023, ויילד, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | איזו מין שכנה | קיילי |  |
| 2005 | שיחות עם אישה אחרת | שושבינה |  |
| 2006 | אלפא דוג | אנג'לה הולדן |  |
| 2006 | הרעיונות המגניבים של ביקפורד שמקלר | שרה וויט |  |
| 2006 | התיירים | באה |  |
| 2007 | בובי Z | אליזבת' |  |
| 2008 | Fix | בלה |  |
| 2009 | פרה-היסטרי | הנסיכה אינאנה |  |
| 2010 | שלושת הימים הבאים | ניקול |  |
| 2010 | טרון: המורשת | קווארה |  |
| 2011 | חמאה | ברוק סווינקובסקי |  |
| 2011 | חיים בהחלפה | סברינה מק'קי |  |
| 2011 | הפלישה למערב | אלה סוונסון |  |
| 2011 | עולם הזמן | רייצ'ל סאלאס |  |
| 2012 | On the Inside | מיה קונלון |  |
| 2012 | המלכודת | ליזה |  |
| 2012 | אנשים כמונו | האנה |  |
| 2012 | המילים | דניאלה |  |
| 2013 | חברים לשתייה | קייט | גם מפיקה בפועל |
| 2013 | היא | בליינדייט |  |
| 2013 | ברט וונדרסטון המופלא | ג'יין |  |
| 2013 | Rush | סוזי מילר |  |
| 2013 | גוף שלישי | אנה בר |  |
| 2014 | כימיה טובה | אליזבת' רוברטס |  |
| 2014 | להתאהב בביאטריס | ביאטריס פיירבנקס |  |
| 2015 | אפקט לזרוס | זואי מק'דונל |  |
| 2015 | כולם אוהבים את הקופרס | אלאונור קופר |  |
| 2015 | נעלם | שרה | גם מפיקה בפועל |
| 2016 | Black Dog, Red Dog | סאנשיין |  |
| 2018 | החיים האלה | אבי דמפסי |  |
| 2018 | שעת נקמה | סיידי | גם מפיקה |
| 2019 | ריצ'רד ג'וול | קתי סקראגס |  |
| 2019 | חורשות את הלילה |   | במאית |
| 2021 | מסיבת סוף העולם (אנ') | אלה |  |
| 2021 | מכסחי השדים: החיים שאחרי | גוזאר |  |
| 2022 | אל תדאגי יקירתי | מרי | גם במאית ומפיקה |
| 2022 | ליגת DC סופר-פטס | לויס ליין | דיבוב |
| 2022 | בבילון | אינה קונרד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004-2003 | Skin | ג'ואל גולדמן | 6 פרקים |
| 2005-2004 | The O.C. | אלכס קלי | 13 פרקים |
| 2007 | האחים דונלי | ג'ני ריילי | תפקיד ראשי; 13 פרקים |
| 2012-2007 | האוס | רמי "13" האדלי | תפקיד ראשי (עונות 7-4); תפקיד חוזר (עונה 8); 81 פרקים |
| 2012 | רובוט צ'יקן | דמויות שונות | דיבוב; פרק: "Crushed by a Steamroller on My 53rd Birthday" |
| 2012 | טרון: הזריחה | קווארה | דיבוב; פרק: "Isolated" |
| 2013 | The High Fructose Adventures of Annoying Orange | פיית הקשת בענן | דיבוב; פרק: “Bat’s All, Fruits” |
| 2014 | אבא אמריקאי | דניס | דיבוב; פרק: "Introducing The Naughty Stewardesses" |
| 2020-2014 | בוג'ק הורסמן | שרלוט | דיבוב; 6 פרקים |
| 2015-2014 | פורטלנדיה | בריט | 3 פרקים |
| 2015 | דול ואם | אוליביה | 5 פרקים |
| 2016 | ויניל | דבון פינסטרה | תפקיד ראשי; 10 פרקים |
| 2017 | בנו של זורן | רדיאנה | דיבוב; פרק: "Radioactive Ex-Girlfriend" |
הערות שוליים

↑  הסלבריטאים הצמחוניים הסקסיים ביותר, באתר של PETA
↑  צביה בלום, אוליביה ווילד ילדה בן, במדור "פנאי פלוס" באתר ynet‏, 24 באפריל 2014
↑  עומר דניאל, אחרי שבע שנות אירוסים: אוליביה ווילד וג'ייסון סודייקיס נפרדו, במדור "פנאי פלוס" באתר ynet‏, 14 בנובמבר 2020
↑  זה נגמר: הארי סטיילס ואוליביה ווילד נפרדו, באתר וואלה, 19 בנובמבר 2022
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| --- | --- |
בקרת זהויות :  NLI: 987007332399905171  PLWABN: 9811537417705606  BIBSYS: 11070206  BNE: XX4932766  BnF: cb157740265 (data)  GND: 141285893  ISNI: 0000 0001 1556 2522  LCCN: n2007069973  LNB: 000347258  NKC: xx0149608  NLK: KAC2020L0021  NTA: 354801112  RERO: 02-A028782666  SUDOC: 153833181  VIAF: 7718125   WorldCat (עם VIAF): 7718125 
ויילד, 2011
ויילד עם ארוסהּ דאז, השחקן ג'ייסון סודייקיס, 2013
ויילד בפאנל לכבוד הסרט "טרון: המורשת", 2010